Broj: 01-3- 1527 /23

Datum: 25.01.2023. godine

Na osnovu  člana 57. stav (1) Zakona o osnovnom  odgoju i obrazovanju Kantona Sarajevo („Službene novine Kantona Sarajevo“ br: 23/17, 33/17, 30/19, 34/20, 33/21) i Informacije Ministarstva za odgoj i obrazovanje Kantona Sarajevo broj: 11/03-34-7041-3/22 od 20.01.2023. godine, direktorica Javne ustanove Osnovna škola  „Hasan Kaimija“ Sarajevo,  objavljuje

**P O Z I V**

**ZA UPIS DJECE U PRVI RAZRED OSNOVNE ŠKOLE ZA ŠKOLSKU 2023/2024. GODINU**

**I** - Upis djece u prvi razred osnovne škole vršit će se u **FEBRUARU**, u terminu **od 1.2.2023. do 28.2.2023.** **godine.**

U izuzetno opravdanim slučajevima upis djece će se obaviti i u augustu te se pozivaju roditelji/staratelji da djecu prijave za upis u februarskom roku, a samo izuzetno, uz opravdane razloge mogu se prijaviti u **augustu**.

**II** - U prvi razred školske 2023/2024. godine će se upisati  djeca koja do **1.3.2023. godine navrše 5 i po godina života.**

Škola može omogućiti upis i djetetu mlađem od utvrđene starosne dobi, uz pismeni zahtjev roditelja/staratelja djeteta i nakon što razmotri preporuke Komisije za upis učenika u prvi razred, ukoliko smatra da je to u najboljem interesu djeteta.

Upis djeteta mlađeg od utvrđene starosne dobi može se izvršiti samo ako dijete do kraja kalendarske godine puni šest godina života.

**III - Školsko područje** Javne ustanove Osnovna škola „Hasan Kaimija“  obuhvata sljedeće ulice:

Soukbunar, Urijan-dedina, Pećina, Nurudina Gackića, Mrakuša, Cicin Han, Vranjače, Boraca Zlatišta, Debelo brdo, Porodice Foht, Mali Soukbunar, Dr. Jusufa Tanovića, Vefika Karavdića.

U skladu sa članom 54. stav 6. Zakona o osnovnom odgoju  i obrazovanju, po zahtjevu roditelja, Škola  može upisati  i učenike  koji ne pripadaju  navedenom  školskom području u skladu sa raspoloživim prostornim i kadrovskim kapacitetima uz obavezu poštivanja Pedagoških standarda i normativa za osnovnu školu (“Službene novine Kantona Sarajevo”, broj 30/18).

**IV** – Za upis djece u prvi razred školske 2023/24. godine potrebno je da roditelj/staratelj djeteta **u** **predškolskoj ustanovi koju dijete pohađa**, preuzme sljedeću dokumentaciju:

1. Obrazac prijave za upis djeteta u prvi razred osnovne škole za školsku 2023/2024. godinu;
2. Uvjerenje o pohađanju obaveznog  program  za djecu  u godini  pred polazak u školu.

**V**- Osim obrasca prijave i Uvjerenja o pohađanju obaveznog predškolskog za djecu, roditelji/staratelji su dužni dostaviti i sljedeću dokumentaciju za dijete:

1. Izvod iz matične knjige rođenih/original ili ovjerena kopija;
2. Ljekarsko uvjerenje o psihofizičkom stanju djeteta za upis u školu i zdravstvenom statusu s opisom poteškoća (u Domu zdravlja gdje dijete ima otvoren karton);
3. CIPS prijava boravka, kao dokaz o pripadnosti školskom području.

**Dokumentacija iz tačke 1. i 2. se dostavlja skenirana ili fotografisana putem e-maila:** **oshkaimija@yahoo.com** **.**

Roditelji/staratelji koji ne mogu da koriste e-mail, dokumentaciju iz tačke 1. i 2. mogu dostaviti lično u školu.

**O terminima testiranja djece u školi roditelji/staratelji će biti obaviješteni putem e-maila ili telefona navedenih u obrascu prijave za upis djece u prvi razred osnovne škole za školsku 2023/2024. godinu.**

**Roditelji/staratelji će prilikom testiranja djeteta dostaviti orginalnu dokumentaciju.**

Sve dodatne informacije možete dobiti na kontakt telefon: 033/559-907, 033/559-906 i 033/559-905 ili e-mail oshkaimija@yahoo.com.

**D I R E K T O R I C A**

**Đip Amra**